
Σάββατο, 03 Οκτωβρίου 2026

ΔΕΛΤΙΟ ΤΥΠΟΥ

Εντοπισμός 89 αλλοδαπών στους Καλούς Λιμένες - Εντοπισμός και διάσωση 85 αλλοδαπών στους Καλούς Λιμένες - Αδυναμία προσέγγισης Ε/Γ-Ο/Γ πλοίου στην Αλόννησο


	Τις απογευματινές ώρες χθες, ενημερώθηκε η Λιμενική Αρχή των Καλών Λιμένων για την ύπαρξη αλλοδαπών στην παραλία Ελυγιάς του οικισμού «ΑΓΙΟΣ ΙΩΑΝΝΗΣ» Δήμου Γόρτυνας. Στην περιοχή μετέβησαν στελέχη του Κλιμακίου Ειδικών Αποστολών του Κεντρικού Λιμεναρχείου Ηρακλείου, όπου εντόπισαν 44 αλλοδαπούς (43 άνδρες και 1 γυναίκα), οι οποίοι οδηγήθηκαν με λεωφορείο στο λιμάνι του Ηρακλείου. Ένας αλλοδαπός εκ των ανωτέρω, διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Ηρακλείου για ιατρική περίθαλψη. Προανάκριση διενεργείται από το Κεντρικό Λιμεναρχείο Ηρακλείου.

Επίσης:
Τις πρωινές ώρες σήμερα, ενημερώθηκε η Λιμενική Αρχή των Καλών Λιμένων για την ύπαρξη αλλοδαπών μεταξύ της παραλίας Τράχουλας και παραλίας Σαλαμιάς στην περιοχή Λέντας του Δήμου Γόρτυνας. Στο σημείο μετέβησαν στελέχη Λ.Σ.-ΕΛ.ΑΚΤ., όπου εντόπισαν 45 αλλοδαπούς (όλοι άνδρες), οι οποίοι μεταφέρθηκαν συνοδεία στελεχών του Κλιμακίου Ειδικών Αποστολών  του Κεντρικού Λιμεναρχείου Ηρακλείου και του Α.Τ. Φαιστού στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.

*****

	Τις απογευματινές ώρες χθες, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε μία λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 47,5ν.μ. νοτιοανατολικά των Καλών Λιμένων. Οι 40 αλλοδαποί (39 άντρες και 1γυναίκα) περισυλλέχθηκαν από σκάφος της δύναμης FRONTEX και στη συνέχεια, με τη συνδρομή της λάντζας «ΕΛΕΝΗ» Ν.Π. 2097, αποβιβάσθηκαν στο λιμάνι των Καλών Λιμένων. Ακολούθως, μεταφέρθηκαν στο λιμάνι του Ηρακλείου συνοδεία στελεχών του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

Επίσης:
[bookmark: _GoBack]Τις πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε μία λέμβο με αλλοδαπούς επιβαίνοντες σε δυσχερή θέση, σε θαλάσσια περιοχή νοτιοανατολικά των Καλών Λιμένων. Οι 45 αλλοδαποί (33 άντρες, 1 γυναίκα και 11 ανήλικοι) περισυλλέχθηκαν από σκάφος της δύναμης FRONTEX και στη συνέχεια, με τη συνδρομή της λάντζας «ΕΛΕΝΗ» Ν.Π. 2097, αποβιβάσθηκαν στο λιμάνι των Καλών Λιμένων. Ακολούθως, μεταφέρθηκαν με λεωφορείο στο λιμάνι του Ηρακλείου συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

*****

Τις μεσημβρινές ώρες χθες, ενημερώθηκε η Λιμενική Αρχή της Αλοννήσου για αδυναμία προσέγγισης του Ε/Γ-Ο/Γ «ΣΟΥΠΕΡ ΣΤΑΡ ΙΙ» σημαίας Κύπρου στον λιμένα Αλοννήσου, λόγω των δυσμενών καιρικών συνθηκών που επικρατούσαν στην περιοχή. Το πλοίο εκτελούσε προγραμματισμένο δρομολόγιο από τον λιμένα Βόλου, για τους λιμένες Σκιάθου, Σκοπέλου, Αλοννήσου και επιστροφή. Στο πλοίο ανέμεναν προς αποβίβαση 68 επιβάτες, 1 Ι.Χ. όχημα και ένα Δ/Κ όχημα, ενώ προς επιβίβαση, 204 επιβάτες και 28 Ι.Χ οχήματα. Όλοι οι επιβάτες προωθήθηκαν στον προορισμό τους με το επόμενο προγραμματισμένο δρομολόγιο.

